Diari Oficial de la Generalitat Valenciana


Sumari del DOGV 2613, del 26-10-1995 (1995/836547)

RESOLUCIÓ de 24 de juliol de 1995, del secretari general de la Conselleria de Cultura, Educació i Ciència, en la qual es resol inscriure en el Registre de Fundacions de la Comunitat Valenciana la Fundació per al Foment d'Iniciatives Empresarials (Fundació FIE).
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2613

Data del DOGV
:   26-10-1995

Secció del DOGV
:   ALTRES DISPOSICIONS

Número del document
:   1995/836547


Data del document
:   24-07-1995

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 24 de juliol de 1995, del secretari general de la Conselleria de Cultura, Educació i Ciència, en la qual es resol inscriure en el Registre de Fundacions de la Comunitat Valenciana la Fundació per al Foment d'Iniciatives Empresarials (Fundació FIE).   
Vist l'expedient iniciat a instància del Sr. José Aznar Rodrigo, com a vicepresident del Patronat de la Fundació per al Foment d'Iniciatives Empresarials (Fundació FIE), pel qual sol·licita la inscripció de la fundació esmentada d'acord amb els següents:  
Fets  
Primer. El 7 de juny de 1994 compareix davant el Sr. Federico Barber Montalvá, notari de València, la Sra. M.ª Nieves Chornet Arce, en representació de la mercantil BC Consultores de Comercio Internacional, SL, la qual, facultada per a aquesta classe d'actes en virtut de poder especial que per a la representació d'aquesta societat li ha estat conferit davant el notari esmentat, manifesta la voluntat de constituir en aqueix acte la fundació cultural privada denominada Fundació per al Foment d'Iniciatives Empresarials (Fundació FIE), i s'hi atorga la corresponent escriptura pública amb el número 1.258 de protocol.  
Segon. No sent possible aleshores la inscripció en el Registre de Fundacions Culturals dependents d'aquesta conselleria, ja que s'havien de corregir determinats defectes en els estatuts, es va procedir el 6 de juny de 1995 a atorgar una nova escriptura de modificació dels estatuts inicials, a fi d'adequar-los per a la inscripció, davant, així mateix, el Sr. Federico Barber Montalvá, que queda protocol·litzada amb el número 1.324.  
Tercer. De conformitat amb el que disposa l'article 6 dels estatuts són fins de la fundació:  
a) Promoure trobades entre el món empresarial i el món del treball que faciliten l'accés a l'ocupació i la promoció de les persones.  
b) Promoure les iniciatives necessàries per a la creació de noves empreses.  
c) Adequar els perfils professionals dels recursos humans a les necessitats de l'entorn canviant de l'empresa.  
d) Elaborar estudis i fomentar la investigació sobre el desenvolupament dels recursos humans i, especialment, sobre la formació professional.  
e) Fomentar, promoure i realitzar qualsevol tipus d'activitats educatives i culturals relacionades amb la temàtica dels recursos humans.  
f) Ajudar al desenvolupament de les distintes ciències socials (econòmiques, jurídiques, psicològiques, etc.), per al millor compliment dels fins de la Fundació.  
g) Contribuir a la millora i actualització dels mètodes de formació professional.  
h) Promoure el coneixement i l'estudi d'experiències en el camp del desenvolupament dels recursos humans.  
i) Fomentar les iniciatives empresarials en el comerç internacional.  
j) Promoure iniciatives i/o trobades entre empresaris per a fomentar el desenvolupament cooperatiu en les relacions internacionals.  
k) I, tot allò que, en qualsevol moment, ajude a motivar i millorar las relacions entre empreses i persones dins del món del treball.  
Quart. La dotació inicial de la fundació, d'acord amb la clàusula tercera de la carta fundacional, està constituïda per diners en efectiu en la quantitat d'un milió de pessetes aportat mitjançant l'ingrés en l'entitat Bankpyme de València, segons el certificat d'aquesta entitat incorporat a l'expedient.  
Cinquè. El Patronat de la fundació estarà integrat per tres membres com a mínim i nou com a màxim, designats a títol personal pels fundadors per majoria, i, en absència d'aquests, pel mateix patronat.  
Aquest estarà format per:  
a) Un representant de BC Consultores de Comercio Internacional, SL.  
b) I per dues persones designades pel Patronat.  
Els patrons exerciran el seu govern durant quatre anys, sense perjudici de la seua possible reelecció.  
El Patronat designarà, per elecció entre els seus membres, un president, un vicepresident i un secretari, càrrecs que tindran una duració de quatre anys, i que seran renovables i revocables discrecionalment.  
El càrrec de patró serà de confiança, i s'exercirà amb caràcter gratuït. Això no obstant, els patrons podran ser compensats de les despeses irrogades per l'exercici del càrrec. En virtut del que preveuen els articles 9 i 13 dels estatuts socials, el primer Patronat queda compost per tres membres, a saber:  
A) President: BC Consultores de Comercio Internacional, SL, que estarà representada per la persona que designe la societat.  
B) Vicepresident: José-Ramón Aznar Rodrigo.  
C) I secretària: María Mercedes Gimeno Peris.  
Queden nomenats per un termini de quatre anys i exerciran el càrrec gratuïtament.  
Sisé. La resta de l'articulat estatutari està d'acord amb la normativa vigent.  
Fonaments jurídics  
Primer. La Constitució espanyola recull en el títol I, capítol II, secció II, article 34, el dret de fundació per a fins d'interés general.  
Segon. L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de forma duradora el seu patrimoni a la realització de fins d'interés general.  
Tercer. La carta fundacional i els estatuts amb les modificacions previstes, elevats a escriptura pública atorgada davant el notari de València Federico Barber Montalvá el 7 de juny de 1994 i el 6 de juny de 1995 amb els números de protocol 1.258 y 1.324 respectivament, compleixen els requisits bàsics dels articles 8, 9, i 10 de la Llei 30/94, de 24 de novembre, i les prescripcions de la resta de l'articulat. Per aquest motiu la fundació per al Foment d'Iniciatives Empresarials pot ser reconeguda com a fundació, tenint en compte l'objecte que persegueix segons l'article 6 dels seus estatuts.  
Quart. L'expedient ha estat tramitat a través de la Secció de Fundacions de la Conselleria de Cultura, Educació i Ciència, que és la competent per a resoldre aquest expedient, en virtut de les atribucions que li confereix el Decret 35/94, de 21 de febrer, del Govern Valencià (DOGV núm. 2.228, de 16 de març de 1994), d'acord amb el que estableix la disposició transitòria quarta del Decret 60/95, de 18 de abril, del Govern Valencià, de Creació del Registre i Protectorat de Fundacions de la Comunitat Valenciana (DOGV núm. 2.501, de 5 maig de 1995).  
Vistes la Constitució, la Llei 30/94, de 24 de novembre, de Fundacions i de Incentius Fiscals a la Participació Privada en Activitats d'Interés General, i totes altres disposicions d'aplicació general i pertinent, i fent ús de les facultats delegades per lnOrdre de 3 d'agost de 1993, de la Conselleria de Cultura, (DOGV núm. 2.101, de 13 de setembre de 1993), resolc:  
Primer  
Inscriure com a fundació la denominada Fundació per al Foment d'Iniciatives Empresarials (Fundació FIE), sítia a València, C/ Jorge Juan, 10-7a.  
Segon  
Aprovar els estatuts pels quals ha de regir-se, amb les modificacions previstes, elevats a escriptura pública atorgada davant el notari de València Federico Barber Montalvá el 7 de juny de 1994 i el 6 de juny de 1995 amb els números 1.258 i 1.324 de protocol respectivament.  
Tercer  
Aprovar el nomenament del primer patronat segons figura en l'antecedent de fet cinqué d'aquesta resolució, el qual ha acceptat els càrrecs de forma gratuïta en la forma legalment prevista.  
Contra aquesta resolució, que posa fi a la via administrativa, podrà interposar-se recurs contenciós administratiu davant la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació.  
Per a la interposició d'aquest recurs, serà requisit imprescindible que amb caràcter previ el recurrent ho comunique a aquest òrgan.  
Tot això d'acord amb el que preveuen els articles 48, 109.c i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f i 58 de la Llei de la Jurisdicció Contenciosa Administrativa (modificats per les disposicions addicionals desena i onzena de la Llei 30/1992), sense perjudici que puga exercitar qualsevol altre recurs que considere oportú.  
València, 24 de juliol de 1995.- El secretari general de la Conselleria de Cultura, Educació i Ciència: Carlos Alcalde Agesta.